# 庆祝端午节的诗词

来源：网络 作者：星海浩瀚 更新时间：2025-03-08

*时光，就是一个智者。它，默默无言，却始终是流淌的，只有用心的人才可感知；它，从不会为谁停下脚步，只有用心人才能追逐；它，有情又无情，只有用心的人才聆听。本篇文章是为您整理的庆祝端午节的诗词，供大家阅读与鉴赏。　　和端午(张耒)　　竞渡深悲千...*

时光，就是一个智者。它，默默无言，却始终是流淌的，只有用心的人才可感知；它，从不会为谁停下脚步，只有用心人才能追逐；它，有情又无情，只有用心的人才聆听。本篇文章是为您整理的庆祝端午节的诗词，供大家阅读与鉴赏。

　　和端午(张耒)

　　竞渡深悲千载冤，忠魂一去讵能还。

　　国亡身殒今何有，只留离\*在世间。

　　已酉端午(贝琼)

　　风雨端阳生晦冥，汨罗无处吊英灵。

　　海榴花发应相笑，无酒渊明亦独醒。

　　端午(唐•李隆基)

　　端午临中夏，时清日复长。

　　盐梅已佐鼎，曲糵且传觞。

　　事古人留迹，年深缕积长。

　　当轩知槿茂，向水觉芦香。

　　亿兆同归寿，群公共保昌。

　　忠贞如不替，贻厥后昆芳。

　　竞渡诗(唐•卢肇)

　　石溪久住思端午，馆驿楼前看发机。

　　鼙鼓动时雷隐隐，兽头凌处雪微微。

　　冲波突出人齐譀，跃浪争先鸟退飞。

　　向道是龙刚不信，果然夺得锦标归。

　　乙卯重五诗陆游(南宋)

　　重五山村好，榴花忽已繁。

　　粽包分两髻，艾束著危冠。

　　旧俗方储药，羸躯亦点丹。

　　日斜吾事毕，一笑向杯盘。

　　七律端午(老舍)

　　端午偏逢风雨狂，村童仍着旧衣裳;

　　相邀情重携蓑笠，敢为泥深恋草堂;

　　有客同心当骨肉，无钱买酒卖文章;

　　当年此会鱼三尺，不似今朝豆味香。

　　浣溪沙(宋•苏轼)

　　轻汗微微透碧纨。明朝端午浴芳兰。

　　流香涨腻满晴川。彩线轻缠红玉臂，

　　小符斜挂绿云鬟。佳人相见一千年。

　　菩萨蛮(宋•陈与义)

　　包中香黍分边角。彩丝剪就交绒索。樽俎泛菖蒲。年年五月初。主人恩义重。对景承欢宠。何日玩山家。葵蒿三四花。

　　渔家傲(宋•欧阳修)

　　五月榴花妖艳烘。绿杨带雨垂垂重。五色新丝缠角粽。金盘送。生绡画扇盘双凤。正是浴兰时节动。菖蒲酒美清尊共。叶里黄骊时一弄。犹松等闲惊破纱窗梦。

　　六幺令.天中节

　　虎符缠臂，佳节又端午。

　　门前艾蒲青翠，天淡纸鸢舞。

　　粽叶香飘十里，对酒携樽俎。

　　龙舟争渡，助威呐喊，凭吊祭江诵君赋。

　　感叹怀王昏聩，悲戚秦吞楚。

　　异客垂涕\*\*，鬓白知几许?

　　朝夕新亭对泣，泪竭陵阳处。

　　汨罗江渚，湘累已逝，惟有万千断肠句。

　　满江红.端阳前作

　　千载悠悠，成习俗，天中端午。

　　逢佳节，粼粼波上，百舟争渡。

　　万户家中缠米粽，三闾庙外吟君赋。

　　祭圣贤，忠义荡乾坤，伤君去。

　　\*当道，谣言布;遭放逐，悲难诉。

　　叹家亡国破，汨罗归处。

　　志洁行廉争日月，辞微文约传千古。

　　子沉江，鹤驾泪\*\*，何其苦。

　　端午(文秀)

　　节分端午自谁言?万古传闻为屈原。

　　堪笑楚江空渺渺，不能洗得直臣冤。

本DOCX文档由 www.zciku.com/中词库网 生成，海量范文文档任你选，，为你的工作锦上添花,祝你一臂之力！